open-index/open-wikipedia-markdown huggingface dataset:
ΤΤΤ Ρίγας

Η **ΤΤΤ Ρίγας** (), γνωστή στο παρελθόν με την ονομασία **Νταουγκάβα Ρίγα**, είναι λετονικός αθλητικός σύλλογος, αποτελώντας το τμήμα γυναικείας καλαθοσφαίρισης του συλλόγου Σπόρτα Κλαμπς Ρίγας (*Sporta Klubs Rīga*). Ιδρυμένη στην πόλη της Ρίγας το 1958, ανήκει στην ελίτ της Λετονικής καλαθοσφαίρισης έχοντας κατακτήσει δέκα πρωταθλήματα την τελευταία δεκαπενταετία.  Επίσης συμμετέχει στο Πρωτάθλημα Βαλτικής και στην Ευρωλίγκα Γυναικών. Τα αρχικά «ΤΤΤ» είναι ακρωνύμιο της φράσης «Tram and Trolley Trust».

Ο σύλλογος αποτελεί έναν από τους πιο επιτυχημένους της Ευρώπης, κατακτώντας ανάμεσα στα έτη 1960 και 1987 συνολικά 19 ευρωπαϊκούς τίτλους (18 Κύπελλα πρωταθλητριών Ευρώπης και 1 Κύπελλο Ρονκέτι), καθώς και 21 Πρωταθλήματα Σοβιετικής Ένωσης. Μετά τη διάλυση του κράτους, η οικονομική αστάθεια έπληξε το σύλλογο που διαλύθηκε. Ωστόσο επανασυστάθηκε το 1999 με την υποστήριξη της Σπόρτα Κλαμπς Ρίγας.

## Επιτυχίες
### Εγχώριες
*Πρωτάθλημα Λετονίας
**Πρωταθλήτρια (**14**): 1992, 1993, 1995, 2001, 2002, 2003, 2004, 2005, 2007, 2008, 2010, 2011, 2014

### Περιφερειακές
*Πρωτάθλημα Σοβιετικής Ένωσης
**Πρωταθλήτρια (**21**): 1960, 1961, 1962, 1964, 1965, 1966, 1968, 1969, 1970, 1971, 1972, 1973, 1975, 1976, 1977, 1979, 1980, 1981, 1982, 1983, 1984

### Διεθνείς
*Κύπελλο Πρωταθλητριών
**Κυπελλούχος (**18**): 1960, 1961, 1962, 1964, 1965, 1966, 1967, 1968, 1969, 1970, 1971, 1972, 1973, 1974, 1975, 1977, 1981, 1982
*Κύπελλο Ρονκέττι
**Κυπελλούχος (**1**): 1987

## Εξωτερικοί σύνδεσμοι
* ΤΤΤ Ρίγας, επίσημος ιστότοπος. 
* ΤΤΤ Ρίγας, στοιχεία στον ιστότοπο της Fiba Europe. 

Κατηγορία:Αθλητικοί σύλλογοι Λετονίας
Κατηγορία:Ιδρύσεις αθλητικών συλλόγων το 1958
Κατηγορία:Λετονικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1958
Σαν Αντόνιο

To **Σαν Αντόνιο** (αγγλικά: **San Antonio, Texas**), είναι πόλη των ΗΠΑ, και η δεύτερη μεγαλύτερη πόλη στην αμερικανική πολιτεία του Τέξας. Με πληθυσμό 1.581.730 κατοίκους (σύμφωνα με εκτιμήσεις για το 2021), το Σαν Αντόνιο, καθίσταται ως η 7η μεγαλύτερη πόλη στις Ηνωμένες Πολιτείες.  

Ο πληθυσμός της μητροπολιτικής περιοχής του Σαν Αντόνιο, ανέρχεται σε 2.628.120 κατοίκους (σύμφωνα με εκτιμήσεις για το 2021). Η πόλη του Σαν Αντόνιο, ιδρύθηκε το 1718 από μια Ισπανική αποστολή, και κατοικήθηκε ως πόλη το 1731. 

Γεωγραφικά η πόλη, βρίσκεται περίπου στο κέντρο της πολιτείας του Τέξας και στα νότια των Η.Π.Α.. 

## Ονομασία
Η πόλη ονομάζεται Σαν Αντόνιο από τον καθολικό Άγιο Αντώνιο της Πάντοβα. Πήρε το όνομα αυτό όταν μια ισπανική ιεραποστολή σταμάτησε στο συγκεκριμένο σημείο στις 13 Ιουνίου (ημέρα που γιορτάζεται ο Άγιος) του 1691. Το ίδιο όνομα φέρει και το ποτάμι που διασχίζει το κέντρο της πόλης.

## Αξιοθέατα
Το Φρούριο του Άλαμο είναι το σήμα κατατεθέν της πόλης αλλά και της πολιτείας του Τέξας, μιας και έπαιξε καθοριστικό ρόλο στην Τεξανή επανάσταση. Το Εθνικό Ιστορικό Πάρκο των Ιεραποστολών, όπου διατηρούνται 4 ισπανικά κτίρια ιεραποστολής διάσπαρτα στη περιφέρεια του Σαν Αντόνιο, μαζί με το Άλαμο αποτελούσαν το βορειότερο άκρο των ισπανικών αποικιών στην Αμερική. Το Εθνικό Ιστορικό Πάρκο των Ιεραποστολών αποτελεί από το 2015 μνημείο παγκόσμιας κληρονομιάς της UNESCO. 

Υπάρχουν επίσης το Σαλούν και το Μουσείο Μπάκχορν, το Ινστιτούτο πολιτισμού του Τέξας και το Μουσείο Γουάιτ, όπου υπάρχουν ως εκθέματα δεινόσαυρος, αιγυπτιακή μούμια και τέχνη σε βράχο ηλικίας 8000 χρόνων. Τέλος ο επιβλητικότατος Καθεδρικός Ναός του Σαν Φερνάντο.

## Παραπομπές


## Εξωτερικοί σύνδεσμοι
*
*Επίσημη ιστοσελίδα της πόλης του Σαν Αντόνιο
* Τουριστικός οδηγός του Σαν Αντόνιο (ελληνικά)

Κατηγορία:Πόλεις του Τέξας
Εναλλάκτης θερμότητας

Ο **εναλλάκτης θερμότητας** είναι η συσκευή που χρησιμοποιείται για τη μεταφορά της θερμικής ενέργειας μεταξύ δύο ρευστών που έχουν διαφορετική θερμοκρασία. Διακρίνονται δύο τύποι εναλλακτών θερμότητας: ο άμεσης επαφής και ο έμμεσης επαφής. Στον άμεσης επαφής υπάρχουν ρευστά σε διαφορετική φάση που έρχονται σε άμεση επαφή, ανταλλάσσουν θερμότητα και στη συνέχεια διαχωρίζονται πάλι. Στον έμμεσης επαφής, τα δύο ρευστά παραμένουν συνεχώς χωρισμένα και η θερμότητα μεταφέρεται μέσω διαχωριστικής επιφάνειας.

Κατηγορία:Θερμότητα
Κατηγορία:Τεχνολογίες αερίων
Νιτραριοειδή

Τα **Νιτραριοειδή** (**Nitrariaceae**) είναι μια οικογένεια Αγγειόσπερμων φυτών στην τάξη Σαπινδώδη. Περιλαμβάνει τρία γένη, την *[[Νιτράρια]]* (*Nitraria*), το *[[Πήγανον]]* (*Peganum*) και η *[[Τετραδικλις]]* (*Tetradiclis*), συνολικά 16 είδη. 
Η κύρια εξάπλωση της οικογένειας είναι η κεντρική Ασία και η νότια Ευρώπη, αλλά υπάρχουν επίσης είδη στην Κεντρική Αμερική και την Αυστραλία.

*
Κορεατική τούγια

Η **Κορεατική τούγια** (*Thuja koraiensis*) είναι ένα είδος *[[Τούγια]]* (Thuja), ιθαγενές στην Κορέα και τα άκρα βορειοανατολικά της Κίνας (Όρη Σάνγκμπαϊ (Changbaishan). Η τωρινή του κατάσταση είναι ελάχιστα γνωστή· ο μικρός πληθυσμός στην Κίνα προστατεύεται από την Προστατευόμενη Φύση του Σάνγκμπαϊ, όπως ο μικρός πληθυσμός στην Προστατευόμενη Φύση του Σορακσάν στη βόρεια Νότια Κορέα, αλλά η μεγαλύτερη εξάπλωση του είδους στη Βόρεια Κορέα είναι απροστάτευτη και απειλούμενη από την απώλεια φυσικού περιβάλλοντος.

## Χαρακτηριστικά
Είναι ένας αειθαλής θάμνος ή μικρό δέντρο που υψώνεται 3-10 μέτρα. Το φύλλωμα δημιουργεί επίπεδα κλαδιά με λεπιοειδή φύλλα 2-4&nbsp;χιλιοστόμετρα μακριά (έως 15&nbsp;χιλιοστόμετρα σε ισχυρά αναπτυσσόμενα βλαστάρια), ματ σκούρα πράσινα επάνω, και με ευρεία, ζωηρά λευκά στοματικές λωρίδες κεριού κάτω. Οι κώνοι είναι οβάλ, κιτρινοπράσινοι και ωριμάζοντας καστανοκόκκινοι, 7-11&nbsp;χιλιοστόμετρα μακριοί και 4-5&nbsp;χιλιοστόμετρα πλατιοί (ανοίγοντας έως 6-9&nbsp;χιλιοστόμετρα σε πλάτος), με 8-12 σκεπαστά φύλλα.

## Καλλιέργεια
Καλλιεργείται περιστασιακά ως καλλωπιστικό φυτό λόγω της αντίθεσης μεταξύ των πράσινων άνω και λαμπρών λευκών χαμηλότερα πλευρών του φυλλώματος, αν και η φύτευση του περιορίζεται από την χαμηλή διαθεσιμότητα σπόρων.

## Παραπομπές


## Εξωτερικοί σύνδεσμοι
* 

Κατηγορία:Κυπαρισσοειδή
Κατηγορία:Καλλωπιστικά δέντρα
Κατηγορία:Χλωρίδα της Κίνας
Κατηγορία:Χλωρίδα της Κορέας
Νιτράρια

Η ***Nitraria*** είναι γένος αγγειόσπερμων φυτών στην οικογένεια Nitrariaceae, ιθαγενή στην Αφρική, την Ευρώπη, την Ασία, τη Ρωσία και την Αυστραλία.

Υπάρχουν περίπου 9 είδη περιλαμβανομένων:
**[[Νιτράρια του Μπιγιαρντιέρ]]* (*Nitraria billardierei)* DC., γνωστή ως Θάμνος του Νίτρου ή Θάμνος του Dillon
**[[Nitraria retusa]]* (Forssk.) Asch. 
**[[Νιτράρια του Σόμπερ]]* (*Nitraria schoberi*) L. 
**[[Νιτράρια η σιβηρική]]* (*Nitraria sibirica*) Pall. 

## Αναφορές
*
*

Κατηγορία:Νιτραριοειδή
Χαλκοβηρύλλιο

Το **Χαλκοβηρύλλιο**, όπως προσδιορίζει και η σύνθετη ονομασία του είναι κράμα χαλκού (Cu) και βηρυλλίου,(Be), περιεκτικότητας 2%.

Το χαλκοβηρύλλιο φέρεται σε πολλές των περιπτώσεων και με προσμίξεις νικελίου, ή κοβαλτίου. Πρόκειται για το σκληρότερο αλλά και ελαστικότερο απ΄ όλα τα κράματα του χαλκού όπου και εξ αυτών των ιδιοτήτων ονομάζεται καταχρηστικά "**μπρούτζος βηρυλλίου**".

## Ιδιότητες - εφαρμογές

Είναι κράμα σχετικά μαλακό, όλκιμο και εύκολα μπορεί να διαμορφωθεί, ειδικά μετά από επεξεργασία βαφής, ενώ μετά από επαναφορά καθίσταται σκληρό και ελαστικό. Γενικά παρουσιάζει αξιοσημείωτα χαρακτηριστικά τόσο μηχανικά όσο και ηλεκτρικά που το καθιστούν κατάλληλο σε πολλές εφαρμογές. 
Κυριότερο δε χαρακτηριστικό του είναι ότι τα διάφορα εργαλεία που κατασκευάζονται με αυτό το κράμα δεν παράγουν σπινθήρες και είναι αυτά που χρησιμοποιούνται σε ορυχεία, πυριτιδοποιεία και σε χώρους όπου παρατηρούνται επικίνδυνα αέρια. 
Σημειώνεται ότι σε όλα τα δεξαμενόπλοια, υγραεριοφόρα ή άλλα πλοία που μεταφέρουν επικίνδυνα πτητικά φορτία (εκρηκτικά αέρια), καθώς και σε πλωτές εξέδρες εξόρυξης πετρελαίου, όπως και σε συναφείς εγκαταστάσεις ξηράς, υποχρεωτικά για λόγους ασφαλείας όλα τα εργαλεία που χρησιμοποιούνται π.χ. κλειδιά, πένσες, ξύστρες, σφυριά κοινώς ματσακόνια, αεροματσάκονα κ.λπ. πρέπει να είναι από χαλκοβηρύλλιο τα οποία και είναι υποκείμενα αυστηρού ελέγχου υπό επιθεωρητών και νηογνωμόνων.

Άλλες συνηθέστερες εφαρμογές του χαλκοβηρυλλίου είναι σε κατασκευές ελατηρίων, αποζευκτών και ηλεκτρικών επαφών, στη κατασκευή ψυγείων, καθώς λόγω της σκληρότητάς του και ως αλεξίσφαιρο υλικό σε θωράκιση θυρών, οχημάτων κ.λπ.. Με προσμίξεις μικρής περιεκτικότητας κοβαλτίου κατασκευάζονται κυρίως καλούπια περιορισμένης χύτευσης.

## Εξωτερικοί σύνδεσμοι
* Beryllium-Copper
* Standards and properties - Copper and copper alloy microstructures - Copper Beryllium
* National Pollutant Inventory - Beryllium and compounds fact sheet
*National Pollutant Inventory - Copper and compounds fact sheet
*Copper beryllium and nickel beryllium datasheets
*Copper beryllium and nickel beryllium WIRE datasheets 

## Πηγές
* "Εγκυκλοπαίδεια Πάπυρος Λαρούς Μπριτάννικα" τομ.60ος, σελ.357.

Κατηγορία:Κράματα χαλκού
Κατηγορία:Κράματα βηρυλλίου
Παγκόσμιο Κύπελλο ποδοσφαίρου σάλας

Το παγκόσμιο πρωτάθλημα ποδοσφαίρου σάλας είναι η σημαντικότερη διοργάνωση του αθλήματος. Ξεκίνησε το 1982 ενώ από το 1989 διεξάγεται υπό την αιγίδα της ΦΙΦΑ. Τους περισσότερους τίτλους στις διοργανώσεις της FIFA κατέχει η εθνική ομάδα της Βραζιλίας με πέντε παγκόσμια κύπελλα και ακολουθεί η εθνική ομάδα της Ισπανίας  με δύο, ενώ οι εθνικές ομάδες της Πορτογαλία ] και της Αργεντινής έχουν από ένα.

## Οι νικητές

## Τίτλοι

## Δείτε επίσης

* Ευρωπαϊκό πρωτάθλημα ποδοσφαίρου σάλας

## Παραπομπές


## Εξωτερικοί σύνδεσμοι
* Αρχείο RSSSF, παγκόσμιο κύπελλο ποδοσφαίρου σάλας

Κατηγορία:Διεθνείς διοργανώσεις ποδοσφαίρου σάλας
Κατηγορία:Αθλητικές διοργανώσεις που διεξάγονται κάθε τέσσερα χρόνια
N-μεθυλαιθανιμίνη

Η **Ν-μεθυλοαιθανιμίνη** ή **αιθυλιδενομεθυλιμίνη** ή  **Ν-αιθυλιδενομεθααμίνη** ή **αιθυλιμινομεθάνιο** ή **2-αζαβουτένιο-2** είναι η χημική ένωση με σύντομο συντακτικό τύπο CH3CH=NCH3.  Είναι μια δευτεροταγής αλδιμίνη. Με βάση το χημικό τύπο της, C3H7N, έχει τα ακόλουθα ένδεκα (11) ισομερή θέσης:
# Προπεν-1-αμίνη-1 με σύντομο συντακτικό τύπο: CH3CH=CHNH2 (σε δύο (2) γεωμετρικά ισομερή).
# Προπεν-2-αμίνη-1 με σύντομο συντακτικό τύπο: CH2=CHCH2NH2.
# Προπεναμίνη-2 με σύντομο συντακτικό τύπο: CH3C(NH2)=CH2.
# N-μεθυλαιθεναμίνη ή βινυλομεθυλαμίνη με σύντομο συντακτικό τύπο: CH3NHCH=CH2.
# Προπανιμίνη-1 με σύντομο συντακτικό τύπο: CH3CH2CH=NH.
# Προπανιμίνη-2 με σύντομο συντακτικό τύπο: CH3C(=NH)CH3.
# Ν-αιθυλομεθανιμίνη με σύντομο συντακτικό τύπο: CH2=NCH2CH3.
# Κυκλοπροπαναμίνη με σύντομο συντακτικό τύπο: 40 px.
# Αζετιδίνη ή επαζωπροπάνιο-1,3 με σύντομο συντακτικό τύπο 50 px: 
# 2-μεθυλαζιριδίνη ή επαζωπροπάνιο-1,2 με σύντομο συντακτικό τύπο 100 px.
# N-μεθυλαζιριδίνη ή Ν-μεθυλεπαζαιθάνιο με σύντομο συντακτικό τύπο 80 px.

## Παραγωγή

### Από αιθανάλη και μεθαναμίνη

Με επίδραση μεθαναμίνης σε αιθανάλη:


\mathrm{CH_3CHO + CH_3NH_2 \xrightarrow{} CH_3CH=NCH_3 + H_2O}
 


## Χημικές ιδιότητες και παράγωγα

### Συμπεριφορά βάσης

Παράγει άλατα με οξέα. Π.χ.:


\mathrm{
CH_3CH=NCH_3 + HCl \xrightarrow{} CH_3CH=NHClCH_3}
 


### Οξείδωση

Οξειδώνεται προς N-μεθυλαιθανυδροξυλαμίνη:


\mathrm{
CH_3CH=NCH_3 + H_2O_2 \xrightarrow{} CH_3CH_2N(OH)CH_3 + H_2O}
 


### Αναγωγή

Ανάγεται προς αιθυλομεθυλαμίνη:


\mathrm{
CH_3CH=NCH_3 + H_2 \xrightarrow{Ni} CH_3CH_2NHCH_3}
 


### Παρεμβολή καρβενίων

* Τα καρβένια (π.χ. [:CH2] (μεθυλένιο) μπορούν να παρεμβληθούν στους δεσμούς C-Η και να δώσει προσθήκη στο δεσμό C=N. Π.χ. έχουμε. Συγκεκριμένα έχουμε τις ακόλουθες μερικές αντιδράσεις:
# Παρεμβολή στους τρεις (3) δεσμούς C#2H2-H. Παράγεται N-μεθυλοπροπανιμίνη-1.
# Παρεμβολή στους τρεις (3) δεσμούς C#1'H2-H. Παράγεται N-αιθυλοαιθανιμίνη.
# Παρεμβολή στον έναν (1) δεσμό C-H. Παράγεται N-μεθυλοπροπανιμίνη-2.
# Προσθήκη στον έναν (1) δεσμό C=N. Παράγεται 2,N-διμεθυλαζιριδίνη.
Οπότε η συνολική αντίδραση είναι η ακόλουθη:


\mathrm{CH_3CH=NCH_3 + CH_3Cl + KOH \xrightarrow{} KCl + H_2O + \frac{3}{8} CH_3CH_2CH=NCH_3 +  \frac{3}{8} CH_3CH=NCH_2CH_3 + \frac{1}{8} (CH_3)_2C=NCH_3 + \frac{1}{8}}  
100 px

* Με τη χρήση μεθυλενοδιιωδιδίου (CH2I2) και ψευδαργύρου (Zn) επικρατεί η προσθήκη, οπότε είναι:

\mathrm{CH_3CH=NCH_3 + CH_2I_2 + Zn \xrightarrow{} ZnI_2 +}  
100 px


## Παρατηρήσεις, υποσημειώσεις και αναφορές


## Πηγές
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, *Οργανική Χημεία*, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982



Κατηγορία:Αλκανιμίνες
Σμήναρχος

Ο **Σμήναρχος** (Σμχος) είναι ανώτερος Αξιωματικός (OF-5) της Ελληνικής Πολεμικής Αεροπορίας, ανώτερος του Αντισμήναρχου και κατώτερος του Ταξίαρχου. Οι αντίστοιχοι βαθμοί στον Ελληνικό Στρατό Ξηράς είναι ο Συνταγματάρχης, στο Ελληνικό Πολεμικό Ναυτικό - Λιμενικό Σώμα ο Πλοίαρχος, στην Ελληνική Αστυνομία ο Αστυνομικός Διευθυντής, και στην Πυροσβεστική ο Πύραρχος.

Τον βαθμό αυτό φέρουν, συνήθως, ο Διοικητής της Σχολής Τεχνικών Υπαξιωματικών Αεροπορίας (ΣΤΥΑ), ο Διοικητής της Σχολής Ιπτάμενων Ραδιοναυτίλων (ΣΙΡ) και ο Διοικητής της Σχολής Υπαξιωματικών Διοικητικών Αεροπορίας (ΣΥΔ). Σύμφωνα με τον ισχύοντα κανονισμό στις Ελληνικές Ένοπλες Δυνάμεις, είναι ο υψηλότερος βαθμός που μπορούν να λάβουν οι πτυχιούχοι Αξιωματικοί που είχαν ξεκινήσει την καριέρα τους ως Υπαξιωματικοί.

## Ετυμολογία
Η λέξη Σμήναρχος προέρχεται από το σμήνος + άρχω (διοικώ).

## Διοίκηση Σμηναρχίας
Κατά κανόνα, Σμήναρχος είναι ο Διοικητής της Σμηναρχίας, γεγονός που υποδηλώνεται και από τη σύνθεση της λέξης.

## Άλλες χώρες
Στην Πολεμική Αεροπορία αγγλόφωνων χωρών, ο αντίστοιχος βαθμός στις μεν Μεγάλη Βρεταννία, Αυστραλία και Νέα Ζηλανδία, αποδίδεται **Group Captain**  στις δε ΗΠΑ, Καναδά και Ιρλανδία, **Colonel**, δηλ. όπως και ο Συνταγματάρχης του Στρατού Ξηράς. 
Στις γαλλόφωνες χώρες  αποδίδεται με τον όρο **Colonel**  δηλ. όπως και ο Συνταγματάρχης του Στρατού Ξηράς.

## Διακριτικό
Το διακριτικό του Σμήναρχου στην Ελληνική Πολεμική Αεροπορία είναι τέσσερις γαλάζιες λωρίδες που πλαισιώνονται από μαύρες γραμμές και ένας ρόμβος που αποφύεται από την ανώτερη λωρίδα. 


Hellenic Air Force OF-5.svg|Το διακριτικό του Σμήναρχου στην Ελληνική Πολεμική Αεροπορία.
US Air Force O6 shoulderboard.svg|Το διακριτικό του Σμήναρχου στις Ηνωμένες Πολιτείες.
UK-Air-OF5.svg|Ηνωμένο Βασίλειο (RAF)
RAAF O6 rank.png|Αυστραλία (RAAF)
Group Captain of IAF.png|Ινδία


## Δείτε επίσης
* Συνταγματάρχης

## Εξωτερικοί σύνδεσμοι

* Λεξιλογική προέλευση των βαθμών των Ενόπλων Δυνάμεων

Κατηγορία:Στρατιωτικοί βαθμοί
Χαλκοπενία

Με τον όρο **χαλκοπενία** χαρακτηρίζεται η παθολογική κατάσταση του ανθρώπινου οργανισμού κατά την οποία παρατηρείται έλλειψη τπυ ιχνοστοιχείου χαλκού. Η κατάσταση αυτή οφείλεται σε ανεπαρκή πρόσληψη του στοιχείου αυτού που είναι σημαντικό, απαραίτητο στην οξείδωση και την απορρόφηση του σιδήρου, καθώς και της βιταμίνης C κατά τη διάρκεια της πέψης.

Ως γνωστό ο χαλκός δρα στον οργανισμό ως καταλύτης στη σύνθεση της αιμοσφαιρίνης στο αίμα. Συνέπεια της ανεπαρκούς πρόσληψής του είναι η «υπόχρωμη αναιμία», που σε παρατεταμένο χρονικό διάστημα προκαλεί δυσλειτουργία στην σύνθεση ντοπαμίνης, (με συνέπεια την εμφάνιση κατάθλιψης, στην σύνθεση μελανίνης από τα δερματικά κύτταρα, καθώς και δυσλειτουργίες στον μεταβολισμό των λιπών και των τριγλυκεριδίων.

Πηγές λήψεως χαλκού είναι το κρέας, ιδιαίτερα το συκώτι, τα καρύδια, τα οστρακόδερμα, τα ψάρια, τα λαχανικά και οι σπόροι (άλευρα ολικής άλεσης).

## Πηγές
* *Εγκυκλοπαίδεια Πάπυρος Λαρούς Μπριτάννικα*, τόμ. 60ός, σελ. 358.

Κατηγορία:Παθήσεις του αίματος
Κατηγορία:Χαλκός
Διεθνής εναέριος χώρος

**Διεθνής εναέριος χώρος** ονομάζεται ο εναέριος χώρος που υπέρκειται της ανοικτής θάλασσας και μόνο αυτής. Ως εκ τούτου δεν υφίσταται τέτοιος όρος για υπερκείμενους χώρους ξηράς που εκ των πραγμάτων χαρακτηρίζονται σήμερα ανά επικράτεια ως εθνικοί εναέριοι χώροι που συνορεύουν με όρια που συμπίπτουν, χωρίς δηλαδή να υφίστανται ουδέτερες ή ελεύθερες ζώνες μεταξύ τους.

Το νομικό καθεστώς του διεθνούς εναέριου χώρου διέπεται από την αρχή της ελεύθερης υπέρπτησης κάθε αεροσκάφους (και παντός άλλου πτητικού μέσου μεταφοράς) με την επιφύλαξη της τήρησης των κανονισμών εναερίου κυκλοφορίας όπως αυτοί θεσπίστηκαν και συνεχίζουν να θεσπίζονται ή ν΄ ανανεώνονται από τον Διεθνή Οργανισμό Πολιτικής Αεροπορίας, κατά τη Σύμβαση του Σικάγου 1944.

Συγκεκριμένα το άρθρο 12 της Σύμβασης του Σικάγου 1944 περί Διεθνούς Πολιτικής Αεροπορίας, με την οποία και ιδρύθηκε ο ΔΟΠΑ, ορίζει ότι υπεράνω της ανοικτής θάλασσας εφαρμόζονται κανονισμοί εναερίου κυκλοφορίας που εκδίδονται από το Συμβούλιο του ΔΟΠΑ, σύμφωνα με τις διαδικασίες που προβλέπει η Σύμβαση. Συνεπώς η σύμβαση του Σικάγου κατοχυρώνει αφενός μεν την ελευθερία υπέρπτησης στο διεθνή εναέριο χώρο, και αφετέρου τους διεθνείς αεροναυτικούς κανονισμούς, στους οποίους αναφέρεται (άρθρο 12) και που περιλαμβάνονται στα Παραρτήματα (Annexes) 2 και 11 της Σύμβασης περί "Κανόνων Αέρος" (Rules of Air), καθώς επίσης και  τις "Υπηρεσίες Εναερίου Κυκλοφορίας" (Air Traffic Services - ATS) αντίστοιχα.
Ειδικότερα το Παράρτημα 2 περιλαμβάνει τους κανονισμούς εναερίου κυκλοφορίας για την πτήση των αεροσκαφών υπεράνω της ανοικτής θαλάσσης και επιβάλλει την αυστηρή τήρηση των οδηγιών των Κέντρων Εναερίου Κυκλοφορίας κάθε Περιοχής Πληροφόρησης Πτήσεων (Flight Information Region - FIR), όταν αυτή επεκτείνεται σε ανοικτή θάλασσα. 

Σημειώνεται ότι γενικά όλος ο εναέριος χώρος της Γης, (διεθνείς και εθνικοί εναέριοι), έχει κατατμηθεί σε εννέα "Περιοχές Αεροναυτιλίας". Κάθε μία εξ αυτών περιλαμβάνει Περιοχές Πληροφόρησης Πτήσεων, η διαχείριση των οποίων όμως, κυρίως για τον έλεγχο της εναερίου κυκλοφορίας, έχει ανατεθεί στη δικαιοδοσία των γειτονικών προς κάθε FIR κρατών των οποίων οι "αρμόδιες Αρχές", (ATS), έχουν και την ευθύνη για την ασφάλεια της εναέριας κυκλοφορίας πάσης κατηγορίας αεροσκαφών, πολιτικών, στρατιωτικών ή άλλων κρατικών.
Οι δε Περιοχές Πληροφόρησης Πτήσεων κατατέμνονται και αυτές σε επιμέρους τμήματα του εθνικού εναέριου χώρου, ή αν πρόκειται για παράλιο ή νησιωτικό ή αρχιπελαγικό κράτος, από τμήματα εθνικού και διεθνή εναέριου χώρου (σύμφωνα με Annex 11, 2.1.3), όπως συμβαίνει π.χ. στο FIR Αθηνών. 
Τα επιμέρους τμήματα του κάθε εθνικού εναέριου χώρου προσδιορίζονται από τον αριθμό και την έκταση των υφισταμένων αεροδρομίων.

## Πηγές
* "Σύμβαση του Σικάγου (1944)" μετά των Παραρτημάτων.
* "Εγκυκλοπαίδεια Πάπυρος Λαρούς Μπριτάννικα" τομ.3ος, σελ.116
* (Ελληνικό) "Ινστιτούτο Στρατηγικών και Αναπτυξιακών Μελετών - ΙΣΤΑΜΕ, Σημειώσεις (αδιαβάθμητες) Ημερίδας Απριλίου 1997.

Κατηγορία:Διεθνές Δίκαιο
Κατηγορία:Αεροπορικό Δίκαιο
Κατηγορία:Πολιτική αεροπορία
Κατηγορία:Αεροπορική ορολογία
Λογική ανώτερου βαθμού

Στα μαθηματικά και τη λογική, μία **λογική ανώτερου βαθμού** ή **λογική ανώτερης τάξης** (**higher-order logic**) διακρίνεται από μία λογική πρώτου βαθμού με βάση αρκετά χαρακτηριστικά. Ένα από αυτά είναι ο τύπος των μεταβλητών που εμφανίζονται στους ποσοδείκτες: γενικά, στην πρωτοβάθμια λογική, απαγορεύεται οι ποσοδείκτες να αναφέρονται σε κατηγορήματα, ενώ αυτό επιτρέπεται στη λογική δεύτερου βαθμού. Η λογική ανώτερου βαθμού διαφέρει επίσης από τη λογική πρώτου βαθμού στις δομές που η θεωρία τύπων της επιτρέπει να κατασκευάζονται. Ένα **κατηγόρημα ανώτερου βαθμού** είναι ένα κατηγόρημα που δέχεται σαν παραμέτρους κατηγορήματα. Γενικά, ένα κατηγόρημα βαθμού *n* παίρνει ένα ή περισσότερα κατηγορήματα βαθμού *n* &minus; 1 σαν παραμέτρους, όπου *n* &gt; 1. Παρόμοια ισχύουν και για τις **συναρτήσεις ανώτερης τάξης.**

Ο όρος **λογική ανώτερης τάξης** (**Higher-order logic**, συντομογραφία **HOL**), συχνά χρησιμοποιείται για απλές λογικές κατηγορημάτων ανώτερου βαθμού, δηλαδή λογικές των οποίων η θεωρία τύπων είναι απλή, όχι πολυμορφική ή με εξαρτώμενους τύπους.

Οι λογικές ανώτερου βαθμού είναι πιο εκφραστικές, αλλά οι ιδιότητές τους, ειδικά όσον αφορά τη θεωρία μοντέλων, τις κάνουν δυσκολότερες στο χειρισμό για πολλές εφαρμογές. Λόγω ενός αποτελέσματος του Γκέντελ, η κλασική λογική ανώτερου βαθμού δεν επιδέχεται ενός (αναδρομικού και αξιωματικού) λογισμού αποδείξεων που να είναι συνεπής (sound) και πλήρης (complete) - ένας τέτοιος λογισμός όμως υπάρχει και είναι συνεπής και πλήρης όσον αφορά τα μοντέλα Χένκιν (Henkin models).

Παραδείγματα λογικών ανώτερου βαθμού είναι ο λ-λογισμός με απλούς τύπους του Τσερτς (*Απλή Θεωρία των Τύπων*), ο λογισμός των κατασκευών (calculus of constructions) του Κοκάν, που επιτρέπει εξαρτώμενους και πολυμορφικούς τύπους, και φυσικά η HOL.

## Δείτε επίσης
* λ-λογισμός με τύπους
* Λογική με πολλούς τύπους (Many-sorted logic)

## Παραπομπές


## Αναφορές
* Andrews, Peter B. (2002). *An Introduction to Mathematical Logic and Type Theory: To Truth Through Proof*, 2nd ed, Kluwer Academic Publishers, ISBN 1402007639
*Stewart Shapiro, 1991, "Foundations Without Foundationalism: A Case for Second-Order Logic". Oxford University Press., ISBN 0198250290
*Stewart Shapiro, 2001, "Classical Logic II: Higher Order Logic," in Lou Goble, ed., *The Blackwell Guide to Philosophical Logic*. Blackwell, ISBN 0631206930
* Lambek, J. and Scott, P. J., 1986. *Introduction to Higher Order Categorical Logic*, Cambridge University Press, ISBN 0521356539
*

## Εξωτερικοί σύνδεσμοι
* Miller, Dale, 1991, "Logic: Higher-order," *Encyclopedia of Artificial Intelligence*, 2nd ed.
* Herbert B. Enderton, Second-order and Higher-order Logic in Stanford Encyclopedia of Philosophy.

Κατηγορία:Μαθηματική λογική
Κατηγορία:Κατηγορηματική λογική
Ιμίνες

:*Να μην συγχέονται με τις [[αμίνες]]*.

Οι **ιμίνες** είναι οι αζωτούχες οργανικές ενώσεις με μία τουλάχιστον **ιμινομάδα**, δηλαδή =NH ή =N, ως  κύρια χαρακτηριστική ομάδα. Η ιμινομάδα μπορεί να θεωρηθεί ότι προέρχεται από την αντικατάσταση του ατόμου οξυγόνου του καρβονυλίου (C=O) από ομάδα αζώτου - υδρογόνου (=ΝH, πρωτοταγείς ιμίνες) ή αζώτου - υδροκαρβονυλίου (ή υποκατεστημένου παραγώγου του με χαρακτηριστικές ομάδες «κατώτερες» από την ιμινομάδα, =NR, δευτεροταγείς ιμίνες). Οι ιμίνες, αν προέρχονται από αλδεΰδες, ονομάζονται **«αλδιμίνες»**, ενώ αν προέρχονται από κετόνες, ονομάζονται **«κετιμίνες»**. Υπάρχει ακόμη η περίπτωση οι ιμίνες να προέρχονται από καρβοξυλικούς εστέρες (RCOOR), οπότε τότε ονομάζονται **N-αλκοξυϊμίνες** (αποκαλούνται και **ιμιναιθέρες**, αν και η αλκοξυομάδα θεωρείται «κατώτερη» χαρακτηριστική ομάδα από την ιμινομάδα).

Κατηγορία:Οργανικές ενώσεις
Κατηγορία:Οργανικές ιμίνες
Πρωτάθλημα πετοσφαίρισης Α2 εθνικής κατηγορίας γυναικών 2009-2010

**Α2 Γυναικών 2009-2010**

## Κανονική περίοδος
Η πρώτη φάση της διοργάνωσης διήρκεσε από τις 17 Οκτωβρίου 2009 έως τις 9 Ιανουαρίου 2010. Η δεύτερη φάση ξεκίνησε στις 16 Ιανουαρίου και ολοκληρώθηκε στις 10 Απριλίου 2010 σε 22 αγωνιστικές. Ακολουθεί η βαθμολογία των ομάδων που συμμετείχαν στο πρωτάθλημα:


20px|Α1 **Βαθμολογία Α' Ομίλου** 20px|Α1








20px|Α1 **Βαθμολογία Β' Ομίλου** 20px|Α1






### Πρόκριση στην επόμενη φάση
Βάσει της προκήρυξης του πρωταθλήματος:
# Οι ομάδες που κατέκτησαν τις τέσσερις πρώτες θέσεις του Α' Ομίλου, ΑΕΚ, Ηλυσιακός, Άρτεμις Κορυδαλλού και Ο.Π.Ε. Ρεθύμνου προκρίθηκαν στα πλέι οφ.
# Οι ομάδες που κατέκτησαν τις τέσσερις πρώτες θέσεις του Β' Ομίλου, Σ.Α. Πειραματικού, Ζ.Α.Ο.Ν., Ερμής Δράμας και Μακεδόνες Αξιού προκρίθηκαν στα πλέι οφ. 
# Απευθείας στο οικείο τους τοπικό πρωτάθλημα υποβιβάστηκαν οι Εαρινός και Χρυσούπολη εφόσον η προκήρυξη ανέφερε:  «Σε περίπτωση που η διαφορά μεταξύ των ομάδων που θα καταλάβουν την 9η και 10η θέση στον τελικό βαθμολογικό πίνακα της Α' Φάσης είναι μικρότερη των 6 βαθμών, τότε οι ομάδες που θα καταλάβουν τις θέσεις 9 έως και 11 θα αγωνισθούν σε πρωτάθλημα πλέι αουτ δύο γύρων, με βαθμολογία σύμφωνα με το πρόγραμμα που θα προκύψει μετά την κλήρωση». Η ρύθμιση αυτή δε χρειάστηκε να εφαρμοστεί στον Β' Όμιλο. 
# Τις δύο ομάδες ακολούθησε στον υποβιβασμό και ο Κτησιφών Παιανίας που δεν αγωνίστηκε στο πρωτάθλημα.
# Αντιθέτως στον Α' Όμιλο, οι ομάδες Βριλλήσια, Θρίαμβος και Μεσσηνιακός συμμετείχαν σε μινι πρωτάθλημα πλέι αουτ διατηρώντας τη βαθμολογία της κανόνικής περιόδου προκειμένου να διεκδικήσουν την παραμονή τους στην κατηγορία. Ο Αστέρας Αγίου Δημητρίου υποβιβάστηκε ως τελευταίος του ομίλου απευθείας στο τοπικό του πρωτάθλημα.

## Πλέι άουτ
Τρεις ομάδες του Α' Όμιλου διαγωνίστηκαν μεταξύ τους διεκδικώντας την παραμονή στην κατηγορία.


20px|Α1 **Α' Φάση - Α' Όμιλος** 20px|Α1









## Πλέι Οφ
Κατά τη φάση των πλέι οφ οι τέσσερις πρώτοι σύλλογοι στη βαθμολογική κατάταξη κάθε ομίλου διαγωνίστηκαν μεταξύ τους για την άνοδο στην Α1 Εθνική Κατηγορία. Η Α' Φάση ολοκληρώθηκε όταν μία ομάδα πέτυχε δύο νικηφόρα αποτελέσματα, ενώ στη Β' Φάση απαιτήθηκαν τρία.

Πρωταθλήτρια ομάδα του Α' Ομίλου αναδείχθηκε η **[[ΑΕΚ (πετοσφαίριση γυναικών)|ΑΕΚ]]** και του Β' Ομίλου ο **[[Σ.Α. Πειραματικού]]**. Αμφότερες την επόμενη χρονιά συμμετέχουν στο πρωτάθλημα της Α1 Εθνικής Γυναικών.

### Α' Όμιλος

20px|Α1 **Α' Φάση - Α' Όμιλος** 20px|Α1







20px|Α1 **Β' Φάση - Α' Όμιλος** 20px|Α1






### Β' Όμιλος

20px|Α1 **Α' Φάση - Β' Όμιλος** 20px|Α1







20px|Α1 **Β' Φάση - Β' Όμιλος** 20px|Α1






## Παραπομπές


## Εξωτερικοί σύνδεσμοι
*Ελληνική Ομοσπονδία Πετοσφαίρισης , επίσημος ιστότοπος.



2009 2010
Α2 Γυναικων
Α2 Γυναικων
Εθνική Τσεχοσλοβακίας (ποδόσφαιρο ανδρών)

Η **εθνική ομάδα ποδοσφαίρου της Τσεχοσλοβακίας** ήταν η επίσημη εθνική ομάδα της Τσεχοσλοβακίας από το 1920 μέχρι το 1993, όταν σημειώθηκε και η διάλυση της Τσεχοσλοβακίας. Ο πρώτος επίσημος αγώνας της πραγματοποιήθηκε το Νοέμβριο του 1920 με αντίπαλο τη Γιουγκοσλαβία, επικρατώντας με σκορ 7-0 στην Αμβέρσα του Βελγίου. Το 1934 και το 1962 έφτασε στους τελικούς του Παγκοσμίου Κυπέλλου που διεξήχθησαν στο Μεξικό και στη Χιλή αντίστοιχα. Στο Ευρωπαϊκό Κύπελλο κατέλαβε δύο φορές την 3η θέση, ενώ το 1976 κατέκτησε το κύπελλο στη διοργάνωση που έλαβε χώρα στη Γιουγκοσλαβία. Συμμετείχε δύο φορές στους Ολυμπιακούς Αγώνες, το 1964 (Τόκιο) και το 1980 (Μόσχα), κατακτώντας το χάλκινο και το χρυσό μετάλλιο αντίστοιχα.

## Παραπομπές


Κατηγορία:Ιδρύσεις αθλητικών συλλόγων το 1920
Κατηγορία:Εθνική Τσεχοσλοβακίας (ποδόσφαιρο)
Παχτακόρ Τασκένδης

Η **Παχτακόρ** (ουζμπεκικά: Пахтакор ПФК, κυριολεκτικά: *Βαμβακοπαραγωγός*) είναι αθλητικός σύλλογος στην Τασκένδη του Ουζμπεκιστάν. Χρώματα του συλλόγου είναι το μπλε και το κίτρινο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Στάδιο Παχτακόρ, χωρητικότητας 35.000 θεατών.

Αποτελεί το μοναδικό σύλλογο του Ουζμπεκιστάν που αγωνίστηκε στο ανώτατο σοβιετικό πρωτάθλημα ποδοσφαίρου και το μόνο σύλλογο της Κεντρικής Ασίας που έφτασε στον τελικό του σοβιετικού κυπέλλου. Αγωνιζόμενος πλέον στο Ουζμπεκιστάν από το 1992, ο σύλλογος ήταν ο αδιαμφισβήτητος πρωταγωνιστής από την πτώση της Σοβιετικής Ένωσης, κερδίζοντας δέκα εγχώριους τίτλους, μεταξύ των οποίων έξι στη σειρά από το 2002–07. Η Παχτακόρ κέρδισε επίσης επτά διαδοχικά κύπελλα μεταξύ 2001–07, κερδίζοντας συνολικά έντεκα κύπελλα.

Ορισμένοι ποδοσφαιριστές του συλλόγου αγωνίστηκαν με τα χρώματα της εθνικής ομάδας ποδοσφαίρου ελπίδων της Σοβιετικής Ένωσης, μεταξύ των οποίων και ο Βασίλης Χατζηπαναγής, μετέπειτα πάικτης του Ηρακλή Θεσσαλονίκης. Οι παίκτες του συλλόγου έχουν αναδειχθεί Ποδοσφαιριστές της Χρονιάς στο Ουζμπεκιστάν οκτώ φορές και σάρωσαν τις τρεις κορυφαίες θέσεις το 2002. Οι προπονητές της ομάδας έχουν αναδειχθεί Προπονητές της Χρονιάς στο Ουζμπεκιστάν δύο φορές.

Η ομάδα έχει αγωνιστεί επί σειρά ετών στο ΑΦΚ Τσάμπιονς Λιγκ, έχοντας φτάσει τους ημιτελικούς της διοργάνωσης δύο φορές το 2003 και το 2004. Η Παχτακόρ κατέχει σήμερα το ρεκόρ στον αριθμό των διαδοχικών συμμετοχών στο Τσάμπιονς Λιγκ, συμμετέχοντας στην κορυφαία ασιατική διασυλλογική διοργάνωση από το 2002 έως το 2013.

## Ιστορία
### Η πρώιμη Σοβιετική περίοδος
Η ημερομηνία κατά την οποία η Παχτακόρ πραγματοποίησε το πρώτο της επίσημο παιχνίδι ήταν 18 Απριλίου 1956. Τότε χρονολογείται, ουσιαστικά, και η δημιουργία του συλλόγου. Ο πρώτος αγώνας που έδωσε ήταν εναντίον μιας ομάδας από την πόλη της Χέρμπ (τότε την ονόμαζαν πόλη της Μολότοφ), τη Ζβέζντα. Το πρώτο γκολ στην ιστορία της Παχτακόρ πέτυχε ο Λάζεζ Μακσούντοφ με πέναλτι, το οποίο έμελλε να είναι και το νικητήριο γκολ.

## Επιτυχίες
.

### Εγχώριες
* **[[Πρωτάθλημα ποδοσφαίρου Ουζμπεκιστάν|Πρωτάθλημα Ουζμπεκιστάν]]**
::Πρωταθλήτρια (16): 1992, 1998, 2002, 2003, 2004, 2005, 2006, 2007, 2012, 2014, 2015, 2019, 2020, 2021, 2022, 2023
* **[[Κύπελλο Ουζμπεκιστάν (ποδόσφαιρο ανδρών)|Κύπελλο Ουζμπεκιστάν]]**
::Κυπελλούχος (12): 1993, 1997, 2001, 2002, 2003, 2004, 2005, 2006, 2007, 2009, 2011, 2019
* **[[Α΄ Κατηγορία ποδοσφαίρου ανδρών ΕΣΣΔ|Πρώτη Κατηγορία ΕΣΣΔ]]**
::Πρωταθλήτρια (1): 1972.
* **[[Κύπελλο ΕΣΣΔ (ποδόσφαιρο ανδρών)|Κύπελλο ΕΣΣΔ]]**
::Κυπελλούχος (1): 1968

### Διεθνείς
* **[[Κύπελλο Κοινοπολιτείας Ανεξαρτήτων Κρατών (ποδόσφαιρο ανδρών)|Κύπελλο ΚΑΚ]]**
::Νικήτρια (1): 2007
* **[[Ινδική Ποδοσφαιρική Ομοσπονδία|Ασπίδα ΙΠΟ]]**
::Νικήτρια (1): 1993
* **[[Κύπελλο Πρωταθλητριών Ποδοσφαίρου Ασίας|ΑΦΚ Τσάμπιονς Λιγκ]]**
::Τέταρτη θέση (1): 2002–03

## Πρώην ποδοσφαιριστές
*Βασίλης Χατζηπαναγής

## Παραπομπές


## Εξωτερικοί σύνδεσμοι

*

Κατηγορία:Ιδρύσεις αθλητικών συλλόγων το 1956
Κατηγορία:Ιδρύσεις ποδοσφαιρικών ομάδων το 1956
ΟΥΕΦΑ Γιουρόπα Λιγκ 2009–10

Το **Γιουρόπα Λιγκ της περιόδου 2009-10** ήταν η πρώτη διοργάνωση του Γιουρόπα Λιγκ, της διοργάνωσης που διαδέχτηκε το κύπελλο ΟΥΕΦΑ. Κυπελλούχος αναδείχθηκε η Ατλέτικο Μαδρίτης κερδίζοντας στον τελικό τη Φούλαμ με 2-1 στην παράταση. Αναλυτικά τα αποτελέσματα της διοργάνωσης.

## Προκριματικοί γύροι
### Πρώτος προκριματικός γύρος

|-

|}

## Δεύτερος προκριματικός γύρος

	

|}

### Τρίτος προκριματικός γύρος

|}

## Γύρος πλέι-οφ

|}

## Φάση ομίλων

### 1ος Όμιλος

### 2ος Όμιλος

### 3ος Όμιλος

### 4ος Όμιλος

### 5ος Όμιλος

### 6ος Όμιλος

### 7ος Όμιλος

### 8ος Όμιλος

### 9ος Όμιλος

### 10ος Όμιλος

### 11ος Όμιλος

### 12ος Όμιλος

## Φάση των 32

|}

## Φάση των 16

|}

## Προημιτελική φάση

|}

## Ημιτελική φάση

|}

## Τελικός

## Εξωτερικοί σύνδεσμοι

* Uefa ιστορία του κυπέλλου
* rsssf Europa League 2009-10

Κατηγορία:ΟΥΕΦΑ Γιουρόπα Λιγκ
Κατηγορία:Ποδόσφαιρο το 2009
Κατηγορία:Ποδόσφαιρο το 2010
Κορράδος Α΄ της Γερμανίας

Ο **Κορράδος Α΄ της Γερμανίας**, αποκαλούμενος **ο Νεότερος**, (*Konrad I.*, 881 – 23 Δεκεμβρίου 918) από τον Οίκο των Κορραδιδών, ήταν βασιλιάς της Ανατολικής Φραγκίας από το 911 έως το 918. Επίσης, ήταν δούκας της Φραγκονίας (906–918).

## Η ζωή του
180px|μικρογραφία|αριστερά|Σφραγίδα (σιγίλλιον) του Κορράδου Α' της Γερμανίας.
Διαδέχθηκε τον Λουδοβίκο τον Παίδα. Δεν χρησιμοποίησε ποτέ τον Τευτονικό τίτλο του βασιλιά των Γερμανών, αλλά προτίμησε τον τίτλο του βασιλιά των Ανατολικών Φράγκων, ένα βασίλειο που αναπτύχθηκε τον 10ο αιώνα στην Αγία Ρωμαϊκή Αυτοκρατορία. Ήταν γιος και διάδοχος του Κορράδου του πρεσβύτερου δούκα της Θουριγγίας. Οι Κορραδίδες ήταν κόμητες στην περιοχή του Λαν, ενώ οι Μπάμπενμπερκ στο Μαίν με φιλοδοξίες να κυριαρχήσουν στην Φραγκονία. Το 906 σε μάχη στο Φρίτσλαρ ο πατέρας του Κορράδος ο Πρεσβύτερος μαζί με δύο από τους τρεις αδελφούς του σκοτώθηκαν και ο τρίτος αδελφός του εκτελέστηκε αμέσως μετά. Τότε ο Κορράδος, σε ηλικία 16 ετών, διαδέχθηκε τον πατέρα του στην Φραγκονία.

Εξελέγη βασιλιάς των Ανατολικών Φράγκων στις 10 Νοεμβρίου του 911, μετά τον πρόωρο θάνατο του τελευταίου Καρολίδη βασιλιά Λουδοβίκου του παιδός. Η βασιλεία του χαρακτηρίζεται από ασταμάτητες διαμάχες με τους δούκες της Σαξονίας, της Βαυαρίας και της Σουαβίας. Οι στρατιωτικές του εκστρατείες ήταν όλες αποτυχημένες, όπως και οι προσπάθειές του να περιορίσει την δύναμη των επισκόπων. 

Απεβίωσε σε ηλικία 28 ετών. Στην επιθανάτιο κλίνη του ζήτησε, για το καλό της χώρας, από τον αδελφό του Έμπερχαρντ μαργράβο της Φραγκονίας να ορίσει ως διάδοχό του στην Ανατολική Φραγκία τον Ερρίκο Α΄ τον ''Ορνιθοθήρα'' δούκα της Σαξονίας, που τον θεωρούσε ως τον πιο αξιόλογο από τους αντιπάλους του. Οι Φράγκοι ευγενείς σεβάστηκαν την τελευταία επιθυμία του Κορράδου, εκλέγοντας βασιλιά τον Ερρίκο Α΄, ενώ ο αδελφός του Έμπερχαρντ διαδέχθηκε τον Κορράδο στην Φραγκονία.

## Οικογένεια
Νυμφεύτηκε το 913 την Κουνιγούνδη των Αχαλολφιδών, αδελφή του Ερχάγκερ κόμη της Σουαβίας, χήρα του Λιουτπόλδου και μητέρα του Αρνούλφου δούκα της Βαυαρίας. Το 913 απέκτησε δύο δίδυμα παιδιά: 
* Χέρμαν.
* Κουνιγκούντα, παντρεύτηκε τον Βέρνερ του Βορμς και πιθανώς ήταν η μητέρα του:
** Κορράδου του *Ερυθού*, ιδρυτή του Οίκου των Σαλίων.

## Εξωτερικοί σύνδεσμοι
* 

Κατηγορία:Βασιλείς της Ανατολικής Φραγκίας
Κατηγορία:Οίκος των Κορραδιδών
Κατηγορία:Γερμανοί ευγενείς
Κορράδος της Θουριγγίας

Ο **Κορράδος της Θουριγγίας** ή **Κορράδος ο πρεσβύτερος** (*Konrad der Ältere*, ... - 27 Φεβρουαρίου 906) ήταν δούκας της Θουριγγίας (892-906), γενάρχης της οικογένειας των Κορραδιδών και μεγαλύτερος γιος του Ούντο της Νευστρίας. Η μητέρα του ήταν μια από τις κόρες του Κορράδου Α΄ του Λοζνάχ, ένωσε όλες τις κομητείες του σε αυτήν της Έσσης εξασφαλίζοντας για τους απογόνους του τον τίτλο του δούκα της Φραγκονίας.

## Βιογραφικά στοιχεία
Αρχικά βρέθηκε σε σύγκρουση με τον Ερρίκο της Φραγκονίας και τον Αδαλβέρτο από την οικογένεια των Μπάμπενμπερκ, το 891 έγινε κόμης και υπουργός του Αρνούλφου της Γερμανίας, το 892 αντικατέστησε τον εκθρονισμένο δούκα Πόππο στην Θουριγγία αλλά αντικαταστάθηκε και ο ίδιος σύντομα από τον Μπουχάρντ. Η σύντομη αντικατάστασή του ερμηνεύεται ως αλλαγή πολιτικής του Αρνούλφου που έως τότε ευνοούσε τους Κορραδίδες έναντι των Μπάμπενμπερκ.

Σκοτώθηκε το 906 στην μάχη του Φρίτζλαρ μαζί με δύο αδελφούς του, ο γιος του Κορράδος, που απέκτησε με την σύζυγό του Γλίσμουθ (πέθανε το 924), έγινε λίγο αργότερα βασιλιάς των Γερμανών, άλλος γιος του ήταν ο Εβεράρδος της Φραγκονίας.

## Οικογένεια
Νυμφεύτηκε το 880 τη Γκλίσμουτ, ίσως κόρη του Αρνούλφου δούκα της Καρινθίας ή ίσως του Τάχουλφ δούκα της Θουριγγίας. Είχε τέκνα:
* Κορράδος Α΄ ο *Νεότερος*, δούκας της Φραγκονίας και βασιλιάς της Γερμανίας.
* Έμπερχαρντ π. 885 - 939, δούκας της Φραγκονίας.
* Όττο/Ούντο/Όντο, κόμης του Ρούργκαου και του μέσου Λαν.
* μία κόρη.

## Παραπομπές


Κατηγορία:Οίκος των Κορραδιδών
Κατηγορία:Γερμανοί ευγενείς
Εβεράρδος της Φραγκονίας

Ο **Εβεράρδος της Φραγκονίας** (*Eberhard*, περ. 885 – 2 Οκτωβρίου 939), μέλος του Οίκου των Κορραδιδών, ήταν δούκας της Φραγκονίας, διαδεχόμενος τον μεγαλύτερο αδελφό του, τον βασιλιά Κορράδο Α', τον Δεκέμβριο του 918. Από το 926 έως το 928, ήταν επίσης δούκας της Λοθαριγγίας.

## Βιογραφικά στοιχεία
Ο Έμπερχαρντ ήταν ο δεύτερος γιος του Κορράδου της Θουριγγίας και της συζύγου του, Γλίσμουθ, πιθανότατα νόθας κόρης του αυτοκράτορα Αρνούλφου δούκα της Καρινθίας. Οι Κορραδίδες αγωνίστηκαν έντονα για την επικράτηση στη Φραγκονία εναντίον των γιων του δούκα Ερρίκου της Φραγκονίας, του Οίκου των Μπάμπενμπερκ. Το 906 τα δύο μέρη έδωσαν μάχη μεταξύ τους κοντά στο Φρίτσλαρ. Ο Κορράδος της Θουριγγίας σκοτώθηκε, όπως και οι δύο από τους τρεις αδελφούς Μπάμπενμπερκ. Η έριδα με τους Μπάμπενμπερκ έλαβε τέλος, όταν ο βασιλιάς Λουδοβίκος ο *Παις* πήρε το μέρος των Κορραδιδών και ο Κορράδος Α΄ έγινε ο αδιαφιλονίκητος δούκας όλης της Φραγκονίας. 

Στην επιθανάτια κλίνη του ο Κορράδος Α΄ σύστησε στον αδελφό του, Έμπερχαρντ, να μην κάνει καμιά απόπειρα να εξασφαλίσει την διαδοχή, αντίθετα να βοηθήσει στην άνοδο στον γερμανικό θρόνο τού -έως τότε αντιπάλου του- Ερρίκου του *Ορνιθοθήρα*, δούκα της Σαξονίας. Ο Έμπερχαρντ σεβάστηκε την τελευταία επιθυμία του αδελφού του, αφού ήταν ο μοναδικός τρόπος να συμφιλιωθούν οι Σάξονες και οι Φράγκοι, ώστε να μην διαλυθεί το Γερμανικό κράτος σε πολυάριθμα δουκικά κρατίδια. 

Όσο ζούσε, παρέμεινε πιστός στον Ερρίκο τον κυνηγό, που του παραχώρησε το δουκάτο της Λωραίνης (926 – 928), αλλά όταν απεβίωσε ήρθε σε σύγκρουση με τον γιο και διάδοχο του Όθωνα Α΄ της Γερμανίας. Ξεκίνησε το 937 μετά από σύγκρουσή του με κάποιον Σάξονα δούκα, που αρνήθηκε να του πληρώσει φόρο, διότι δεν ήταν Σάξονας και η διαμάχη μεταφέρθηκε στην Αυλή του Όθωνα Α΄. Ο Όθωνας Α΄ δικαίωσε τον Σάξονα, και διέταξε τον Έμπερχαρντ να πληρώσει πρόστιμο, ενώ υπέβαλε τους συνοδούς εκείνου στην ατιμωτική τιμωρία μεταφοράς νεκρών σκύλων στο κοινό.

Τότε ο Έμπερχαρντ συμμάχησε με τους αντιπάλους τού Όθωνα Α΄ και εξεγέρθηκε εναντίον αυτού το 938 με την υποστήριξη του Τάνκμαρ, ετεροθαλούς αδελφού του Όθωνα Α΄ και του νέου δούκα της Βαυαρίας Έμπερχαρντ, γιου του Αρνούλφου δούκα της Βαυαρίας. Ο Τάνκμαρ σκοτώθηκε στη μάχη και ο Έμπερχαρντ της Βαυαρίας αντικαταστάθηκε στο δουκάτο από τον θείο του Μπέρτχολ της Βαυαρίας (938 – 945). Μετά από μία σύντομη συμφιλίωση με τον Όθωνα Α΄, εξεγέρθηκε ξανά εναντίον του με την υποστήριξη τού θείου του Φρειδερίκου αρχιεπισκόπου του Μάιντς και του νεώτερου αδελφού τού Όθωνα Α΄, τού Ερρίκου.

Στις 2 Οκτωβρίου 939 οι επαναστάτες ηττήθηκαν στην μάχη του Άντερναχ. Ο ίδιος ο Έμπερχαρντ σκοτώθηκε στην μάχη και το δουκάτο του έγινε αυτοκρατορική κτήση.

## Παραπομπές


Κατηγορία:Οίκος των Κορραδιδών
Κατηγορία:Δούκες της Λωρραίνης
Κατηγορία:Γερμανοί ευγενείς
N-αιθυλομεθανιμίνη

Η **Ν-αιθυλομεθανιμίνη** ή **μεθυλεναιθυλιμίνη** ή  **Ν-μεθυλεναιθαναμίνη** ή **μεθυλιμιναιθάνιο** ή **2-αζαβουτένιο-1** είναι η χημική ένωση με σύντομο συντακτικό τύπο  CH2=NCH2CH3. Είναι μια δευτεροταγής αλδιμίνη. Με βάση το χημικό τύπο της, C3H7N, έχει τα ακόλουθα ένδεκα (11) ισομερή θέσης:
# Προπεν-1-αμίνη-1 με σύντομο συντακτικό τύπο: CH3CH=CHNH2 (σε δύο (2) γεωμετρικά ισομερή).
# Προπεν-2-αμίνη-1 με σύντομο συντακτικό τύπο: CH2=CHCH2NH2.
# Προπεναμίνη-2 με σύντομο συντακτικό τύπο: CH3C(NH2)=CH2.
# N-μεθυλαιθεναμίνη ή βινυλομεθυλαμίνη με σύντομο συντακτικό τύπο: CH3NHCH=CH2.
# Προπανιμίνη-1 με σύντομο συντακτικό τύπο: CH3CH2CH=NH.
# Προπανιμίνη-2 με σύντομο συντακτικό τύπο: CH3C(=NH)CH3.
# N-μεθυλαιθανιμίνη με σύντομο συντακτικό τύπο: CH3N=CHCH3.
# Κυκλοπροπαναμίνη με σύντομο συντακτικό τύπο: 40 px.
# Αζετιδίνη ή επαζωπροπάνιο-1,3 με σύντομο συντακτικό τύπο 50 px: 
# 2-μεθυλαζιριδίνη ή επαζωπροπάνιο-1,2 με σύντομο συντακτικό τύπο 100 px.
# N-μεθυλαζιριδίνη ή Ν-μεθυλεπαζαιθάνιο με σύντομο συντακτικό τύπο 80 px.

## Παραγωγή

### Από μεθανάλη και αιθαναμίνη

Με επίδραση αιθαναμίνης σε μεθανάλη:


\mathrm{HCHO + CH_3CH_2NH_2 \xrightarrow{} CH_2=NCH_2CH_3 + H_2O}
 


## Χημικές ιδιότητες και παράγωγα

### Συμπεριφορά βάσης

Παράγει άλατα με οξέα. Π.χ.:

\mathrm{CH_2=NCH_2CH_3 + HCl \xrightarrow{} CH_2=NHClCH_2CH_3} 


### Αναγωγή

Ανάγεται προς αιθυλομεθυλαμίνη:


\mathrm{
CH_2=NCH_2CH_3 + H_2 \xrightarrow{Ni} CH_3CH_2NHCH_3}
 


### Παρεμβολή καρβενίων

* Τα καρβένια (π.χ. [:CH2] (μεθυλένιο) μπορούν να παρεμβληθούν στους δεσμούς C-Η και να δώσει προσθήκη στο δεσμό C=N. Π.χ. έχουμε. Συγκεκριμένα έχουμε τις ακόλουθες μερικές αντιδράσεις:
# Παρεμβολή στους τρεις (3) δεσμούς CH2-H. Παράγεται N-προπυλομεθανομίνη.
# Παρεμβολή στους δύο (2) δεσμούς C#1H-H. Παράγεται N-αιθυλοαιθανιμίνη.
# Παρεμβολή στους δύο (2) δεσμούς C#1'H-H. Παράγεται N-ισοπροπυλομεθανιμίνη.
# Προσθήκη στον έναν (1) δεσμό C=N. Παράγεται N-αιθυλαζιριδίνη.
Οπότε η συνολική αντίδραση είναι η ακόλουθη:


\mathrm{CH_2=NCH_2CH_3 + CH_3Cl + KOH \xrightarrow{} KCl + H_2O + \frac{3}{8} CH_2=NCH_2CH_2CH_3 +  \frac{1}{4} CH_3CH=NCH_2CH_3 + \frac{1}{4} CH_2=NCH(CH_3)_2 + \frac{1}{8}}  
100 px

* Με τη χρήση μεθυλενοδιιωδιδίου (CH2I2) και ψευδαργύρου (Zn) επικρατεί η προσθήκη, οπότε είναι:

\mathrm{CH_2=NCH_2CH_3  + CH_2I_2 + Zn \xrightarrow{} ZnI_2 +}  
100 px


## Παρατηρήσεις, υποσημειώσεις και αναφορές


## Πηγές
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, *Οργανική Χημεία*, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982



Κατηγορία:Αλκανιμίνες
Αυτοκρατορία των Μαράτα

Η **Αυτοκρατορία των Μαράτα** (Μαράτι: मराठा साम्राज्य) ή **Συνομοσπονδία των Μαράτα** ήταν ένα ινδουιστικό κράτος της Ινδίας, μεταξύ 1674 και 1818. Στο απόγειό της η αυτοκρατορία εκτεινόταν σε μια περιοχή περίπου 1.000.000 εκατ. τετρ.χλμ. και είχε 150.000.000 υπηκόους. Το βασίλειο αυτό ιδρύθηκε από τον Σιβάτζι, έναν τοπικό ηγεμόνα, το 1674, με πρωτεύουσα αρχικώς το Ραϊγκάντ. Υπό την ηγεσία των πεσβά *(peshwa)*, πρωθυπουργών τού κράτους που διορίζονταν αρχικά από τον μονάρχη, η αυτοκρατορία έφτασε στη μεγαλύτερή της ακμή, κατακτώντας το μεγαλύτερο μέρος της κεντρικής Βόρειας Ινδίας. Η επέκτασή της τελματώθηκε μετά την ήττα των στρατευμάτων της στη Μάχη του Πανιπάτ από τους Αφγανούς. Σταδιακά άρχισαν διαμάχες μεταξύ των πρωθυπουργών, αλλά και διάφορων διοικητών τού στρατού που εποφθαλμιούσαν τον βασιλικό θρόνο, με αποτέλεσμα τη μετατροπή της αυτοκρατορίας σε μια χαλαρής δομής συνομοσπονδία κρατιδίων, που διοικούνταν από πέντε πανίσχυρες οικογένειες-δυναστείες.

Στα πρώτα χρόνια του 19ου αιώνα η διαμάχη ανάμεσα στις οικογένειες Σίντε και Χολκάρ κυριάρχησε στις υποθέσεις της συνομοσπονδίας, όπως και οι συγκρούσεις με την Αγγλική Εταιρεία Ανατολικών Ινδιών στους τρεις πολέμους μεταξύ των Άγγλων και των Μαράτα. Στον τρίτο πόλεμο, ο τελευταίος πεσβά, ο Μπάτζι Ράο Β', ηττήθηκε από τους Άγγλους το 1818. Το μεγαλύτερο μέρος της αυτοκρατορίας ενσωματώθηκε στη Βρετανική Ινδία, αν και ορισμένα κρατίδια των Μαράτα συνέχισαν να επιβιώνουν στο εσωτερικό της Ινδίας, μέχρι την ανεξαρτησία της χώρας και την αποτίναξη του βρετανικού ζυγού το 1947.

Μεταξύ άλλων η αυτοκρατορία ήταν διάσημη για το ισχυρό ναυτικό της, και τους ικανούς διοικητές που το πλαισίωναν.

## Παραπομπές


Κατηγορία:Αυτοκρατορίες
Κατηγορία:Ιστορία της Ινδίας
Κατηγορία:Πρώην μοναρχίες της Ασίας
Γεώργιος Μ. Εμπειρίκος

Ο **Γεώργιος Εμπειρίκος** (1875 - 1945) ήταν Έλληνας πολιτικός και εφοπλιστής.

## Βιογραφικά στοιχεία

Καταγόταν από την Άνδρο και ήταν γιος του Μιλτιάδη Εμπειρίκου, γόνου της οικογένειας Εμπειρίκου. Ασχολήθηκε με την ναυτιλία στη Ρουμανία, και το 1906 εγκαταστάθηκε στην Ελλάδα, όπου συνέχισε τις επιχειρηματικές δραστηριότητες της οικογένειας. Υπήρξε μέλος του διοικητικού συμβουλίου της Ένωσης Ελλήνων Εφοπλιστών για εννέα θητείες.

Στις εγκλογές του 1926 εξελέγη βουλευτής Αθηνών, ενώ στις γερουσιαστικές εκλογές του 1929 και 1932 γερουσιαστής. Στις κυβερνήσεις Χαραλάμπη, Κροκιδά, Γονατά διετέλεσε υπουργός επισιτισμού και προσωρινά οικονομικών. Επίσης διετέλεσε πρόεδρος του Ναυτικού Επιμελητηρίου την περίοδο 1937 - 1939.

## Παραπομπές


Κατηγορία:Έλληνες εφοπλιστές
Κατηγορία:Έλληνες πολιτικοί-επέκταση
Κατηγορία:Έλληνες υπουργοί Εθνικής Οικονομίας
Κατηγορία:Έλληνες υπουργοί Επισιτισμού
Κατηγορία:Βουλευτές Κυκλάδων
Κατηγορία:Οικογένεια Εμπειρίκου
Ναός του Άρη

Ο Ναός του Άρη ήταν κλασικός Δωρικός ναός που οικοδομήθηκε τον 5ο αιώνα π.Χ. και τον 1ο αιώνα π.Χ. μεταφέρθηκε στην Αρχαία Αγορά της Αθήνας.

## Αρχιτεκτονική
Ο Ναός του Άρη ήταν περίπτερος, διπλός εν παραστάσι, με έξι κίονες στις στενές πλευρές και δεκατρείς στις μακρές και είχε διαστάσεις 15,88 × 34,71 μέτρα. Κατασκευάστηκε στο διάστημα 436-432 π.Χ από μάρμαρο και ήταν σχεδόν πανομοιότυπος με άλλους 3 ναούς που κατασκευάστηκαν την ίδια περίοδο. Τον Ναό του Ηφαίστου στην Αγορά της Αθήνας, τον Ναό του Ποσειδώνα στο Σούνιο και τον Ναό της Νέμεσης στον Ραμνούντα. Το γεγονός αυτό οδηγεί στο συμπέρασμα πως σχεδιάστηκαν από τον ίδιο, άγνωστο, αρχιτέκτονα. 

Στα ανατολικά του υπήρχε και ο βωμός του θεού ο οποίος σώζεται σε καλύτερη κατάσταση.

## Ιστορία
Ο Ναός χτίστηκε αρχικά σε περιοχή εκτός των Αθηνών. Παλαιότερα θεωρούνταν πως βρισκόταν στις Αχαρνές λόγω της γνωστής τοπικής λατρείας του Άρη. Νεότερες έρευνες του Μανόλη Κορρέ όμως δείχνουν ότι μάλλον βρισκόταν στην Αρχαία Παλλήνη δηλαδή στον σημερινό Σταυρό Αττικής. Πράγματι, σε ανασκαφές που πραγματοποιήθηκαν μεταξύ των οδών Ζαλόγγου, Ανδρούτσου και Μακρυγιάννη ανακαλύφθηκαν τα θεμέλια ενός ναού ιδίων διαστάσεων χωρίς όμως κανένα ίχνος της ανωδομής του. Σύμφωνα με αρχαίες πηγές εκεί βρισκόταν ο Ναός της Αθηνάς Παλλήνης. Στα χρόνια του αυτοκράτορα Αυγούστου, πιθανόν το 2 μ.Χ., ο Ναός αποσυναρμολογήθηκε πλήρως και μεταφέρθηκε στην Αγορά της Αθήνας όπου ξαναστήθηκε, αυτή τη φορά αφιερωμένος στον Άρη. Οι εργάτες που ανέλαβαν την αποσυναρμολόγηση και τη μεταφορά χάραξαν γράμματα στα μέλη του ναού ώστε να θυμούνται την σειρά με την οποία αυτά εφάπτονται για την ανασυναρμολόγηση (π.χ. ΑΡ = αριστερά, Ο = οπισθόδομος, Β = δεύτερη βαθμίδα του στερεοβάτη, Ε = ευθυντηρία).  Η μεταφορά του Ναού σχετίζεται ίσως με την αυτοκρατορική λατρεία της εποχής και συγκεκριμένα με την λατρεία του εγγονού του Αυγούστου, Γάιου, τον οποίον επονόμαζαν «Νέο Άρη». Ο Ναός αναφέρεται από τον Παυσανία, γεγονός που συνεισέφερε στην ταυτοποίησή του. Καταστράφηκε πιθανότατα το 267 μ.Χ. κατά την εισβολή των Ερούλων μαζί με όλη την πόλη.

## Ανασκαφή
Ο Ναός ανασκάφηκε το 1937 από την Αμερικανική Σχολή Κλασικών Σπουδών στην Αθήνα. Ελάχιστα σώζονται σήμερα και είναι ορατά. Μόνο κάποια θραύσματα μελών και 4 σπόνδυλοι των κιόνων. Κάποια από τα γλυπτά που ίσως διακοσμούσαν τον ναό βρίσκονται στην Κωνσταντινούπολη όπου μεταφέρθηκαν την Βυζαντινή περίοδο.
## Βιβλιογραφία-σύνδεσμοι
* Camp J., *«Η Αρχαία Αγορά της Αθήνας»*, εκδ. ΜΙΕΤ, Αθήνα 2003.
* Τραυλός Ι. *«Πολεοδομική εξέλιξις των Αθηνών»*, εκδ. Καπόν, Αθήνα 2005.
* Η ιστορία του Ναού .
* Φωτογραφίες και ιστορικό από την Αμερικανική Αρχαιολογική Σχολή της Αθήνας.
* Τρισδιάστατη αναπαράσταση και ιστορικό.

Κατηγορία:Αρχαίοι ναοί της Αθήνας
Κατηγορία:Αρχαία Αγορά της Αθήνας
Ελευθερές Λάρισας

Οι **Ελευθερές** είναι χωριό του νομού Λάρισας.  Βρίσκεται σε απόσταση 11 χιλιόμετρα από την πόλη της Λάρισας και συνορεύει με τα χωριά Κοιλάδα, Τερψιθέα  και Μεσορράχη. Έχει κτιστεί σε υψόμετρο 95 μέτρων.

## Ιστορία
Ευρήματα της Νεολιθικής και Κλασικής εποχής εντοπίστηκαν στη λοφώδη περιοχή νοτιοδυτικά του χωριού.

## Το χωριό
Το μεγαλύτερο μέρος του πληθυσμού του χωριού αποτελείται από ντόπιους πληθυσμούς. Κύρια ενασχόληση των κατοίκων του χωριού είναι η γεωργία και η κτηνοτροφία.  Τα τελευταία χρόνια παρατηρείται μεγάλη οικιστική ανάπτυξη στο χωριό όπου λειτουργεί  διθέσιο Δημοτικό σχολείο καθώς και Νηπιαγωγείο.
Καφενεία, ταβέρνες και πρατήρια εξυπηρετούν τους κατοίκους του χωριού.

## Θρησκευτικές γιορτές
Στα βόρεια του οικισμού, στην τοποθεσία Μεγάλη Βρύση, όπου το εκκλησάκι του Αγιου Χαραλάμπους, γίνεται κάθε χρόνο το πανηγύρι του Αγίου (10/2) και με την ευκαιρία μοιράζεται στους παρευρισκόμενους βρασμένο ρύζι και κρασί. Άλλα δύο πανηγύρια γίνονται στη μνήμη των Αγίου Κοσμά του Αιτωλού (24/8) και Βησσαρίωνος του Θαυματουργού (15/9).

## Φωτογραφικό υλικό

Αρχείο:Agios xaralampos Elefteres.jpg|Το εκκλησάκι του Αγ. Χαραλάμπους
Αρχείο:Eleutheres.JPG|Οι Ελευθερές Λάρισας από τον λόφο του Ριζό
Αρχείο:Agios kosmas o aitolos Elefteres.png|Ο Ι.Ν. Αγίου Κοσμά του Αιτωλού
Αρχείο:Kentikos dromos Eleftheres.png|Ο κεντρικός δρόμος του χωριού
Αρχείο:Xioni dekemvrios 2010.png|Άποψη του χωριού (Δεκέμβριος 2010)
Αρχείο:Platia xoriou.png|Άποψη της πλατείας του χωριού


## Υποσημειώσεις


## Εξωτερικοί σύνδεσμοι
* Δημοτικό Διαμέρισμα Ελευθερών, Τοπική Ένωση Δήμων και Κοινοτήτων Λάρισας

Κατηγορία:Χωριά της περιφερειακής ενότητας Λάρισας
Κατηγορία:Δήμος Λαρισαίων
Λογική με πολλούς τύπους

Η **λογική με πολλούς τύπους** (**many-sorted logic**) μπορεί να αναπαριστά τυπικά την πρόθεση να μη χειριζόμαστε το σύμπαν σαν μια ομογενή συλλογή από αντικείμενα, αλλά να χωρίζεται αυτό με τρόπο παρόμοιο με αυτόν των τύπων του προγραμματισμού με τύπους. Τα συναρτησιακά και τα βεβαιωτικά (assertive) "μέρη του λόγου" της γλώσσας της λογικής ανακλούν αυτόν τον χωρισμό του σύμπαντος με τύπους, ακόμα και στο συντακτικό επίπεδο: η αντικατάσταση και το πέρασμα παραμέτρων μπορούν να γίνουν μόνο με αυτόν τον τρόπο, σεβόμενοι τους "τύπους".

Υπάρχουν πολλοί τρόποι για την τυποποίηση της παραπάνω πρόθεσης: μια *λογική με πολλούς τύπους* είναι κάθε "πακέτο" πληροφοριών που την ικανοποιεί. Στις περισσότερες περιπτώσεις δίνονται τα εξής:
* ένα σύνολο από τύπους (sorts), *S*
* μια κατάλληλη γενίκευση της έννοιας της *υπογραφής* (ή *οπλισμού*, αγγλ. *signature*) για να μπορεί να γίνει χειρισμός της επιπλέον πληροφορίας που έρχεται με τους τύπους.
Το πεδίο τότε κάθε δομής αυτής της υπογραφής χωρίζεται σε διακριτά υποσύνολα, ένα για κάθε τύπο.

## Αλγεβροποίηση
Η αλγεβροποίηση της λογικής με πολλούς τύπους εξηγείται στο ''On the Algebraization of Many-sorted Logics'' από τους Carlos Caleiro και Ricardo Gonçalves. Το βιβλίο γενικεύει την αφηρημένη αλγεβρική λογική στην περίπωση των πολλών τύπων, αλλά μπορεί να χρησιμοποιηθεί και σαν εισαγωγικό υλικό.

## Εξωτερικοί σύνδεσμοι
* "Many-sorted Logic" , το 1ο κεφάλαιο στο ''Lecture Notes on Decision Procedures'' του Calogero G. Zarba

Κατηγορία:Μαθηματική λογική